Ana Ewufo Bɛsan Atsena Ase Bio Ampa?
Aso ibobua dɛ . . .
nyew?
oho?
annhwɛ a?
DZA BIBLE NO KYERƐKYERƐ NYE YI
“Owusoɛr bi bɛba.”
MFASO A IYI BƐMA ENYA
Awerɛkyekyer aber a wo dɔfo bi ewu.
Irinnya owu ho suro.
Enyidado dɛ wobenyan w’adɔfo a woewuwu no abɛkã woho wɔ asaase yi do.
ASO YEBOTUM AGYE DZA BIBLE NO KYERƐKYERƐ ATO MU?
Nyew, nsɛm ebiasa a odzidzi do yi bɔboa hɛn:
Nyankopɔn nye Nkwamafo. Bible no kã dɛ Jehovah Nyankopɔn “nkyɛn na nkwa nsunyiwa wɔ.” (Ndwom 36:9; Ndwuma 17:24, 25) Onyii a ɔmaa abɔdze nyina nkwa no wɔ tum a ɔbɛsan ama obi a oewu no aba nkwa mu bio.
Nyankopɔn enyan ewufo pɛn. Bible no kã nyimpa baawɔtwe bi a wowuwui naaso Nyankopɔn nyaan hɔn baa nkwa mu wɔ asaase yi do ho asɛm. Nna binom yɛ mpanyimfo, mbofra, mbanyimfo nye mbasiafo so. Binom wui no, annkyɛr na wonyaan hɔn, naaso kor dze nna oedzi nda pɔrpɔr anan wɔ ɔbodan mu!
—John 11:39-44.
Nyankopɔn wɔ ɔpɛ dɛ obenyan ewufo bio. Jehovah kyir owu, na obu no dɛ ɔyɛ ɔtamfo. (1 Corinthfo 15:26) Ɔwɔ ɔpɛ dɛ odzi dɛm tamfo yi do konyim, na ɔnam owusoɛr no do bɛyɛ iyi. Bio so, n’enyi gyina dɛ ɔdze hɔn a woewuwu a wɔwɔ ne nkaa mu bɛsan abɛtsena asaase yi do bio.
—Job 14:14, 15.
SUSU ASƐMBISA YI HO
Ebɛnadze ntsi na yenyinyin na yewuwu?
Bible no dze asɛmbisa yi ho mbuae ma wɔ GENESIS 3:17-19 nye ROMEFO 5:12.
twi_Latn twi_Latn ibo_Latn grn_Latn twi_Latn twi_Latn twi_Latn twi_Latn twi_Latn twi_Latn twi_Latn twi_Latn twi_Latn twi_Latn twi_Latn zho_Hans twi_Latn ayr_Latn twi_Latn twi_Latn twi_Latn